《女冠子 元夕》
元代·韩奕

又元宵近。冷风寒雨成阵。春泥巷陌，悄无车马，数碗残灯，依稀巷映。夜深光已暝。是处败垣颓砌，荧荧青磷。但＊＊鼓，当当漏，打破一城荒静。古来此地繁华盛。歌舞欢巷竞。何事如今，恁地都无些剩。空传下几句，旧腔新令。故老风流尽。漫唱西楼月转，也无人听。自剔残红＊，半窗梅影，伴人愁鬓。

作者简介：（1269—1318）元绍兴路萧山人，徙钱塘，字仲山。武宗至大元年授杭州人匠副提举。迁江浙财赋副总管。仁宗延祐四年进总管。